חוק השאלת נכסי תרבות (הגבלת סמכות שיפוט)

{{ח:התחלה}}
{{ח:כותרת|חוק השאלת נכסי תרבות (הגבלת סמכות שיפוט), התשס״ז–2007}}

{{ח:פתיח-התחלה}}
{{ח:מאגר|2000585}} {{ח:תיבה|ס״ח תשס״ז, 137|חוק השאלת נכסי תרבות (הגבלת סמכות שיפוט)|https://fs.knesset.gov.il/17/law/17_lsr_299952.pdf}}, {{ח:תיבה|464|ת״ט|https://fs.knesset.gov.il/17/law/17_lsr_300774.pdf}}.
{{ח:סוגר}}
{{ח:מפריד}}

{{ח:סעיף|1|מטרת החוק}}
{{ח:ת}} מטרתו של חוק זה לאפשר השאלה של נכסי תרבות שהם בעלי חשיבות לציבור בישראל, בלי לפגוע בטענות העם היהודי באשר לזכויות בנכסים שנגזלו בשואה.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”השאלה“ – בתמורה או שלא בתמורה;
{{ח:ת|סוג=הגדרה}} ”צו להגבלת סמכות שיפוט“ – צו שניתן לפי {{ח:פנימי|סעיף 3|סעיף 3}};
{{ח:ת|סוג=הגדרה}} ”מוסד תרבות“ – גוף שאינו מוסד ממוסדות המדינה, הפועל למטרה של חינוך, תרבות, מדע, אמנות או למטרה דומה;
{{ח:ת|סוג=הגדרה}} ”נכס תרבות“ – נכס בעל ערך אמנותי, ערך היסטורי או ערך תרבותי אחר, שהוא בעל חשיבות לציבור בישראל;
{{ח:ת|סוג=הגדרה}} ”השר“ – שר המשפטים.

{{ח:סעיף|3|צו להגבלת סמכות שיפוט}}
{{ח:ת}} נחתם הסכם בין מדינת ישראל או מוסד תרבות בישראל לבין מדינה אחרת או מוסד תרבות במדינה כאמור, שענינו השאלת נכס תרבות לזמן קצוב לשם הצגתו ברבים בישראל (בחוק זה – הסכם ההשאלה), רשאי השר, בהתייעצות עם שר החוץ ועם שר המדע התרבות והספורט, בכפוף להוראות {{ח:פנימי|סעיף 4|סעיפים 4 עד 6}}, לתת צו שלפיו כל עוד הנכס נמצא בישראל מכוח הסכם ההשאלה, יחולו הוראות אלה:
{{ח:תת|(1)}} לא תהא לבית משפט בישראל סמכות שיפוט בתביעות שענינן זכות בעלות או חזקה בנכס התרבות או זכות אחרת הנוגדת את זכותו של המשאיל בנכס כאמור (בחוק זה – תביעות לענין נכס תרבות);
{{ח:תת|(2)}} לא ייתן בית משפט בישראל כל החלטה שיש בה כדי למנוע את השבת נכס התרבות למשאיל בתום תקופת ההשאלה על פי הסכם ההשאלה.

{{ח:סעיף|4|פרסום הודעה והגשת התנגדות לפני מתן צו להגבלת סמכות שיפוט}}
{{ח:תת|(א)}} לפני מתן צו להגבלת סמכות שיפוט, יודיע השר על כוונתו לתת צו כאמור; ההודעה תפורסם באתר האינטרנט של משרד המשפטים ותכלול צילום של נכס התרבות ואת מסמך מוצאות היצירה לענין אותו נכס; בהודעה יצוין כי בתוך שלושים ימים מיום פרסומה רשאי כל אדם להגיש התנגדות למתן הצו בשל עילה מהעילות המפורטות בסעיף קטן (ב); לא ייתן השר צו להגבלת סמכות שיפוט, אלא לאחר תום המועד האמור, ואם הוגשה התנגדות – לאחר שהחליט בה.
{{ח:תת|(ב)}} התנגדות למתן צו להגבלת סמכות שיפוט יכול שתוגש בשל אחת מאלה:
{{ח:תתת|(1)}} לא התקיימו התנאים שבחוק זה למתן הצו;
{{ח:תתת|(2)}} מגיש ההתנגדות טוען לזכות בנכס התרבות נושא הצו, ויש חשד שהנכס נגזל מיהודים על ידי הנאצים, עוזריהם או משתפי פעולה עמם.
{{ח:תת|(ג)}} השר יקבע בתקנות הוראות לענין הגשת התנגדות וכן רשאי הוא לקבוע הוראות לענין דרכי פרסום נוספות של ההודעה, לפי סעיף קטן (א).
{{ח:תת}} {{ח:הערה|פורסמו {{ח:חיצוני|תקנות השאלת נכסי תרבות (הגבלת סמכות שיפוט) (דרך פרסום נוספת של ההודעה והגשת התנגדויות)|תקנות השאלת נכסי תרבות (הגבלת סמכות שיפוט) (דרך פרסום נוספת של ההודעה והגשת התנגדויות), התשס״ז–2007}}.}}
{{ח:תת|(ד)}} בסעיף זה, ”מסמך מוצאות היצירה“ (Provenance) – מסמך המפרט את תולדות היצירה, לרבות מקורה והבעלים והמחזיקים הידועים בה במהלך שנות קיומה.

{{ח:סעיף|5|ערכאה חלופית}}
{{ח:ת}} לא ייתן השר צו להגבלת סמכות שיפוט, אלא אם כן שוכנע כי קיימת ערכאה שיפוטית או מעין שיפוטית חלופית ראויה, שניתן להגיש בה תביעות לענין נכס התרבות נושא הצו, ושבאפשרותה לדון ולהכריע בהן.

{{ח:סעיף|6|זכות בנכס שנגזל|תיקון: תשס״ז}}
{{ח:ת}} לא ייתן השר צו להגבלת סמכות שיפוט אם נוכח כי יש ראיות לכאורה שלמגיש התנגדות לפי {{ח:פנימי|סעיף 4|סעיף 4(ב)(2)}} יש זכות בנכס התרבות נושא הצו.

{{ח:סעיף|7|מידע בדבר ערכאה חלופית ודרכי סיוע נוספות}}
{{ח:תת|(א)}} השר יעמיד לרשות כל אדם את המידע שבידיו בנושא הערכאה החלופית לפי {{ח:פנימי|סעיף 5|סעיף 5}} לענין נכס תרבות שניתן לגביו צו להגבלת סמכות שיפוט.
{{ח:תת|(ב)}} השר יקבע בתקנות דרכי סיוע נוספות למי שבידיו ראיות לכאורה כי יש לו זכות בנכס תרבות שניתן לגביו צו להגבלת סמכות שיפוט, ושיש חשד שהוא נכס שנגזל מיהודים על ידי הנאצים, עוזריהם או משתפי פעולה עמם.

{{ח:סעיף|8|אי־תחולת הוראות}}
{{ח:ת}} הוראות {{ח:חיצוני|חוק נכסים של נספי השואה (השבה ליורשים והקדשה למטרות סיוע והנצחה)|חוק נכסים של נספי השואה (השבה ליורשים והקדשה למטרות סיוע והנצחה), התשס״ו–2006}}, לא יחולו על נכס תרבות שניתן לגביו צו להגבלת סמכות שיפוט.

{{ח:סעיף|9|תחילה}}
{{ח:ת}} תחילתו של חוק זה בתום שישים ימים מיום פרסומו.

{{ח:חתימות|התקבל בכנסת ביום ג׳ באדר התשס״ז (21 בפברואר 2007).}}
* '''אהוד אולמרט'''
ראש הממשלה
* '''דניאל פרידמן'''
שר המשפטים
* '''דליה איציק'''
ממלאת מקום נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]